ਕਪਤਾਨ ਜੈਕ ਸਪੈਰੋ
ਕਪਤਾਨ ਜੈਕ ਸਪੈਰੋ ਸਕ੍ਰੀਨਲੇਖਕਾਂ ਟੈਡ ਇਲੀਅਟ ਅਤੇ ਟੈਰੀ ਰੌਸ਼ੀਓ ਦੁਆਰਾ ਰਚੇ ਗਏ ਅਤੇ ਜਾਨੀ ਡੈੱਪ ਦੁਆਰਾ ਨਿਭਾਇਆ ਗਿਆ ਇੱਕ ਕਾਲਪਨਿਕ ਪਾਤਰ ਹੈ। ਉਸਨੂੰ ਫ਼ਿਲਮ ਪਾਈਰੇਟਸ ਔਫ਼ ਦ ਕੈਰੇਬੀਅਨ: ਦ ਕਰਸ ਔਫ਼ ਦ ਬਲੈਕ ਪਰਲ (2003) ਵਿੱਚ ਪਹਿਲੀ ਵਾਰ ਪੇਸ਼ ਕੀਤਾ ਗਿਆ ਸੀ। ਉਹ ਅਗਲੀਆਂ ਸਾਰੀਆਂ ਫ਼ਿਲਮਾਂ ਡੈਡ ਮੈਨਜ਼ ਚੈਸਟ (2006), ਐਟ ਵਰਲਡਜ਼ ਐਂਡ (2007), ਔਨ ਸਟਰੇਂਜਰ ਟਾਈਡਸ (2011) ਅਤੇ ਡੈੱਡ ਮੈਨ ਟੈਲਜ਼ ਨੋ ਟੇਲਜ਼ (2017) ਵਿੱਚ ਮੁੱਖ ਰੋਲ ਦੇ ਰੂਪ ਵਿੱਚ ਨਜ਼ਰ ਆਇਆ ਹੈ। ਸ਼ੁਰੂਆਤ ਵਿੱਚ ਜੈਕ ਸਪੈਰੋ ਦੀ ਕਲਪਨਾ ਇਲੀਅਟ ਅਤੇ ਰੌਸ਼ੀਓ ਦੁਆਰਾ ਇੱਕ ਸਹਾਇਕ ਪਾਤਰ ਦੇ ਰੂਪ ਵਿੱਚ ਕੀਤੀ ਗਈ ਸੀ ਪਰ ਫ਼ਿਲਮਾਂ ਵਿੱਚ ਜੈਕ ਇੱਕ ਮੁੱਖ ਨਾਇਕ ਦੀ ਤਰ੍ਹਾਂ ਕੰਮ ਕਰਦਾ ਹੈ। ਉਸਨੂੰ ਅਦਾਕਾਰ ਜੌਨੀ ਡੈੱਪ ਨੇ ਜੀਵਨ ਦਿੱਤਾ ਹੈ ਜਿਸਨੇ ਉਸਦੇ ਚਰਿੱਤਰ ਚਿਤਰਣ ਦਾ ਆਧਾਰ ਰੋਲਿੰਗ ਸਟੋਨਸ ਦੇ ਗਿਟਾਰਵਾਦਕ ਕੀਥ ਰਿਚਰਡਸ ਨੂੰ ਬਣਾਇਆ ਸੀ। ਪਾਈਰੇਟਸ ਔਫ਼ ਦ ਕੈਰੇਬੀਅਨ ਲੜੀ ਇੱਕ ਡਿਜ਼ਨੀ ਥੀਮ ਪਾਰਕ ਦੀ ਸਵਾਰੀ ਤੋਂ ਪ੍ਰੇਰਿਤ ਸੀ ਅਤੇ 2006 ਵਿੱਚ ਜਦੋਂ ਇਸ ਸਵਾਰੀ ਵਿੱਚ ਸੋਧਾਂ ਕੀਤੀਆਂ ਗਈਆਂ ਤਾਂ ਜੈਕ ਸਪੈਰੋ ਦੇ ਪਾਤਰ ਨੂੰ ਇਸ ਵਿੱਚ ਪੇਸ਼ ਕੀਤਾ ਗਿਆ। ਜੈਕ ਸਪੈਰੋ ਬੱਚਿਆਂ ਦੀ ਇੱਕ ਕੌਮਿਕਸ ਪਾਈਰੇਟਸ ਔਫ਼ ਦ ਕੈਰੇਬੀਅਨ: ਜੈਕ ਸਪੈਰੋ ਦਾ ਵੀ ਵਿਸ਼ਾ ਹੈ, ਜਿਹੜਾ ਆਪਣੇ ਬਚਪਨ ਦੇ ਸਾਲਾਂ ਬਾਰੇ ਦੱਸਦਾ ਹੈ ਅਤੇ ਇਹ ਪਾਤਰ ਕਈ ਵੀਡੀਓ ਗੇਮਾਂ ਵਿੱਚ ਵੀ ਵਿਖਾਈ ਦਿੰਦਾ ਹੈ। ਫ਼ਿਲਮ ਦੇ ਬਾਰੇ ਵਿੱਚ ਸਪੈਰੋ ਸੱਤ ਸਮੁੰਦਰਾਂ ਦੇ ਲੁਟੇਰੇ ਮੁਖੀਆਂ ਦੇ ਬ੍ਰੈਥਰਨ ਕੋਰਟ ਵਿੱਚੋਂ ਇੱਕ ਹੈ। ਉਹ ਵਿਸ਼ਵਾਸਘਾਤੀ ਹੋ ਸਕਦਾ ਹੈ ਪਰ ਹਥਿਆਰਾਂ ਜਾਂ ਸੈਨਾ ਦੀ ਬਜਾਏ ਉਹ ਜ਼ਿਆਦਾਤਰ ਦਿਮਾਗ ਅਤੇ ਗੱਲਬਾਤ ਦਾ ਇਸਤੇਮਾਲ ਕਰਕੇ ਬਚਦਾ ਰਹਿੰਦਾ ਹੈ, ਉਹ ਬੇਹੱਦ ਖ਼ਤਰਨਾਕ ਹਾਲਤਾਂ ਵਿੱਚੋਂ ਬਚਕੇ ਭੱਜ ਨਿਕਲਣਾ ਪਸੰਦ ਕਰਦਾਹ ਹੈ ਅਤੇ ਜਦੋਂ ਜ਼ਰੂਰੀ ਹੋਵੇ ਉਦੋਂ ਹੀ ਲੜਾਈ ਕਰਦਾ ਹੈ। ਸਪੈਰੋ ਨੂੰ ਉਸਦੇ ਜਹਾਜ਼ ਬਲੈਕ ਪਰਲ ਨੂੰ ਉਸਦੇ ਪਹਿਲੇ ਵਿਦਰੋਹੀ ਸਾਥੀ ਹੈਕਟਰ ਬਾਰਬੋਸਾ ਤੋਂ ਵਾਪਸ ਪਾਉਣ ਦੀ ਕੋਸ਼ਿਸ਼ ਕਰਦੇ ਹੋਏ ਪੇਸ਼ ਕੀਤਾ ਗਿਆ ਹੈ ਅਤੇ ਉਹ ਈਸਟ ਇੰਡੀਆ ਟ੍ਰੇਡਿੰਗ ਕੰਪਨੀ ਨਾਲ ਲੜਦੇ ਹੋਏ ਮਹਾਨ ਡੇਵੀ ਜੋਨਜ਼ ਦੇ ਖ਼ੂਨ ਦਾ ਕਰਜ਼ ਚੁਕਾਉਣ ਤੋਂ ਬਚਣ ਲਈ ਜੱਦੋਜਹਿਦ ਕਰਦਾ ਹੈ ਅਤੇ ਇਸ ਵਿੱਚ ਸਫ਼ਲ ਵੀ ਹੁੰਦਾ ਹੈ।